Държавен вестник, бр. 18, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  18
§ 16. Параграф 11б от допълнителните раз­
поредби се изменя така:
„§ 11б. За изискуеми и дължими вноски за 
плащане на покупната цена или за изискуеми 
и дължими неустойки по приватизационни 
договори, неизплатени в срок повече от един 
месец след изтичане на определения срок за 
доброволно изпълнение, Агенцията за прива­
тизация и следприватизационен контрол, съот­
ветно органите по чл. 4, ал. 4 могат да поискат 
издаване на заповед за незабавно изпълнение 
по реда на чл. 418 от Гражданския процесуален 
кодекс въз основа на документ или извлечение 
от счетоводните им книги.“
§ 17. В § 11в от допълнителните разпоредби 
след думите „Агенцията за“ се добавя „прива­
тизация и“, думите „ал. 2“ се заменят с „ал. 4“, 
а думите „и 4“ се заменят с „4 и 5“.
§ 18. В § 8 от преходните разпоредби на За­
кона за изменение и допълнение на Закона за 
приватизация и следприватизационен контрол 
(обн., ДВ, бр. 72 от 2006 г.; изм., бр. 65 от 2008 г.) 
се правят следните изменения и допълнения:
1. В ал. 1 думите „Агенцията за следприва­
тизационен контрол, съответно изпълнителният 
съвет на Агенцията за приватизация, съответно 
органите по чл. 4, ал. 2“ се заменят с „Аген­
цията за приватизация и следприватизационен 
контрол, съответно органите по чл. 4, ал. 4“, а 
след думите „Гражданския процесуален кодекс“ 
се добавя „върху имуществото на приватизира­
ното дружество и“.
2. Създава се нова ал. 2:
„(2) Агенцията за приватизация и следпри­
ватизационен контрол, съответно органите 
по чл. 4, ал. 4 могат да отправят искане до 
съответния компетентен съд за допускане на 
обезпечение на бъдещ иск или на предявен 
иск чрез налагане на обезпечителни мерки по 
чл. 397 от Гражданския процесуален кодекс вър­
ху имуществото на приватизираното дружество.“
Допълнителна разпоредба
§ 19. В останалите текстове на закона думите 
„Агенцията за приватизация“, „Агенцията за 
следприватизационен контрол“ и „Агенцията 
за приватизация, Агенцията за следприватиза­
ционен контрол“ се заменят с „Агенцията за 
приватизация и следприватизационен контрол“.
Преходни и заключителни разпоредби
§ 20. (1) Агенцията за приватизация и 
Агенцията за следприватизационен контрол 
се преобразуват чрез сливане в Агенция за 
приватизация и следприватизационен контрол.
(2) Дейността, активите, пасивите, архи­
вът, както и другите права и задължения на 
Агенцията за приватизация и на Агенцията за 
следприватизационен контрол преминават към 
Агенцията за приватизация и следприватиза­
ционен контрол.
(3) Трудовите и служебните правоотношения 
на служителите на Агенцията за приватизация и 
на Агенцията за следприватизационен контрол 
не се прекратяват и преминават към Агенцията 
за приватизация и следприватизационен контрол 
съгласно чл. 123 от Кодекса на труда и чл. 87а 
от Закона за държавния служител.
(4) В тримесечен срок от влизането в сила 
на този закон Министерският съвет приема 
устройствен правилник на Агенцията за прива­
тизация и следприватизационен контрол.
§ 21. (1) В 7-дневен срок от влизането в 
сила на този закон Министерският съвет на­
значава членовете на изпълнителния съвет на 
Агенцията за приватизация и следприватиза­
ционен контрол.
(2) До назначаването на членовете на изпъл­
нителния съвет на Агенцията за приватизация 
и следприватизационен контрол досегашните 
членове на изпълнителния съвет на Агенцията 
за приватизация и на изпълнителния съвет на 
Агенцията за следприватизационен контрол 
продължават да осъществяват правомощията си.
(3) В едномесечен срок от влизането в сила 
на този закон Народното събрание избира 
членовете на надзорния съвет на Агенцията за 
приватизация и следприватизационен контрол.
(4) До избирането на членовете на над­
зорния съвет на Агенцията за приватизация 
и следприватизационен контрол досегашните 
членове на надзорния съвет на Агенцията за 
приватизация и на надзорния съвет на Агенцията 
за следприватизационен контрол продължават 
да осъществяват правомощията си.
§ 22. (1) В едномесечен срок от влизането 
в сила на този закон дружествата с повече 
от 50 на сто държавно участие в капитала, 
както и включените в списъка по чл. 3, ал. 1 
представят в Агенцията за приватизация и 
следприватизационен контрол подробна ин­
формация за търговските дружества, в които 
имат участия, както и за обособените части 
от имуществото на търговски дружества, в 
които имат участия.
(2) В тримесечен срок от влизането в сила на 
този закон областните управители представят в 
Агенцията за приватизация и следприватизацио­
нен контрол пълен списък на имотите – частна 
държавна собственост. В срока по изречение 
първо областният управител по местонахож­
дението на имота предоставя на Агенцията за 
приватизация и следприватизационен контрол 
подробна информация и наличната докумен­
тация за имотите.
(3) Информацията по ал. 1 и 2 се актуали­
зира най-малко веднъж годишно.
(4) Агенцията за приватизация и следприва­
тизационен контрол обявява списък на обектите 
по ал. 1 и 2 на интернет страницата си.